الموضوع في 'ملتقى حقوق المعلمين والمعلمات' بواسطة الكسائي, بتاريخ 2010-01-24.
هل يحق للمدير والمشرف المنسق تغيير الأداء الوظيفي بعدما نزل في التبادل الأكتروني ؟؟؟
للرفع.......
هل يوجد خطأ بالبيانات
أو مجرد التغيير
فلكل حادثة حديث
في المناطق النائية عندما ترفع درجة الاداء الوظيفي في النقل الخارجي يقل أداء المعلم ويبدأ في الغيابات
ولكن يحق لمدير المدرسة ان يغير الأداء الوظيفي ويقيم المعلم مرة أخرى
اما المشرف المنسق فليس له دخل في أداء المعلمين الوظيفي وإنما هي تخص المدير+ مشرف المادة
تجمع زياراتهم لك ويوخذ المتوسط
طيب لما تتغير ورقة الاداء الوضيفي هل لازم تتختم من مركز الاشراف ؟
الرد ابغاه اليوم ضروري
إذا كان هناك خطأ فيحمل من الموقع ورقة تعديل البيانات الخاصة بالتبادل الألكتروني
ويضاف لها خانة في المربعات باسم الأداء الوظيفي السابق ويكتب تحت خانة الخاطئة
الاداء الخطأ مثل 80 من 100 وفي الخانة الخاصة بالصحيحة 99من 100أو حسب درجتك التي رصدها المدير
ثم ترفق صورة من الأداء الوظيفي العام الماضي أو إفادةالمدير بذلك
ويوقع المعلم ثم المدير مع الختم ثم توقيع المشرف المنسق وترسل لإدارة التعليم
هذا ماقمت به العام الماضي من تعديل درجة أحد الزملاء وجد عنده خطأ في الأداء الوظيفي
وسأحاول إرفاقها هنا وأتمنى أكون ساعدتكم
واعذروني لو ما سارت الأمور كا تحبون
فبعض المدراء والمشرفين يحبون التعقيد
طيب ممكن تزودوني بتعميم صلاحية المدير في تغيير الاداء الوظيفي .
سؤالك مفهموم جدا
أخي لا يحق للمدير أو المشرف أو أي كان أن يقوم بتعديل الاداء الوظيفي المسجل في سجلات المدير المرسله إلى إدارة التعليم والمختوم عليها ... وأي تعديل يعتبر تزوير
لان لو في تعديل كان أنا أول واحد عدلت لان المشرف والمدير علاقتي بهم كبير جدا جدا
يا رجل وين عايش انت الناس عدلت وما زالت تعدل لكن اصحاب الواسطة
قصدي نظاما ممكن؟؟؟
وربي اليوم تهاوشت مع المدير
معطي مدرس تربيه بدنيه عنده 7 حصص العام وربي عطاه 100 وعنده غياب المعلم 4 ايام بعذر
وانا مدرس صف اول 21 حصه وربي انتظار آخذ واقول للمدير آمر بس
نصف راتبي على الطلاب كل يوم اوزع عليهم عشرات
همي الوحيد النقل ومع كذا عطاني 96 وربي لي 4 سنين مدرس عمري ماسألت عن الدرجه
دايم اقول خلها على الله
والنظام الجديد علمني ان المدير نذل وخاين
واليوم زارني مشرف الماده وعطيني 99 يعلم الله اني استاهلها
وبعدها بلغت المشرف ان المدير غدر فيني
ورفضت تدريس الصف الأول وقالي الفصل الثاني المشرف راح اشوف لكـ حل
ملاحظه المدرس اللي عطاه المدير 100 هو اللي يسوي قهوه وشاهي بالمدرسه ويجيب للمدير عسل
أصلي من الجنوب وأنا ماأفهم لو داري جبتله زيت زيتون من مزرعتنا
على فكره مديرنا مطوع يعني رجل دين بس حق مصالح
وربي انه واطي
أخي نواف مثلك كثير والله
وعلى قولك فعلا بانت خيانة ونذالة المدراء
لكن حسبنا الله ونعم الوكيل عليهم
على فكرة انا اخذت 100 والله
بس حزين على زملاء لي وصلت درجات بعضهم 82
وهو الدينمو المحرك للمدرسة
ياأخوان لايمكن لمدير المدرسه ولا المشرف المنسق ولا حتى مدير مكتب الاشراف تغيير الدرجه لانها درجة الاداء الوظيفي للعام السابق 1429/1430
واتحدى من يقول غير ذلك
مع اطيب التمنيات اخوكم ابو عبدالله مشرف تربوي
والله والله والله تم تعديلها من 94 الى 99
واخر من 99 الى 100
والله والله والله
وهذا كلام زملائي بأنفسهم
يا رجل كلها ضغطة زر
ناس غيرت تاريخ مباشرتها وتخصصها
وانت تقول لا يمكن .
كلمت مديري يقوول عطيتك 98
ورحت شؤون المعلمين وجدتها 96 طبعا معلم منقوول
اتصلت عليه قال ما أذكر كم عطيتك
ولوكنت على علم بانها تدخل هذا العام بالنقل كان وضعت لك 100
قلت طيب عدلها قال ما استطيع كلم المشرف المنسق
الاخ الكسائي معصب علي الله يسامحك بس
ياعزيزي ماأقوله انا متأكد منه وضغطت الزهر هذي ودت كثير من المدراء والمشرفين في داهيه
وانا واقف على مشكله اليوم لمعلم كان درجته العام السابق98 وغيرها المديرل99 لا وختم على ورقة الاداء الوظيفي كتأكيد لكلامه ويوم جابها المعلم مكتب الاشراف حولها المشرف المنسق لمدير المكتب اللي بدوره على طول اتصل بالمدير وبين له ان اللي سويت غير قانوني ومجرد تحويلها لشؤون المعلمين سيأتي فيها تحقيق للمدير ولن يعتمد الا الدرجه السابقه فقط لانه يعتبر تلاعب في اوراق رسميه تم رصدها السنه الماضيه من قبل شؤون المعلمين بادارة التعليم وتم اعتمادهاوغير ذلك يعتبر اتزوير باوراق رسميه وتعال دور مديرك
اما ماقلته ياأخ عميل الوزاره فأنا لااعلم عنه شيئا ولكن مااعلمه العلم الاكيد هو ان الدرجه التي وضعها المدير في ورقة الاداء الوظيفي لعام 1429/1430 واعتمدها ووقعت انت يامعلم عليها ورفعت لمكتب الاشراف العام الماضي فأنه لايستطيع تغييرها المدير لو يطير ومن يدخل الدرجه للمعلم في نظام التبادل هو مشرف المدرسه المنسق واي تلاعب في الدرجه من حقك تشتكي في مكتب الاشراف على مديرك واذا كان كلامك صح صدقني بينصفونك والله على مااقول شهيد